**УПУТСТВО**

**За припрему и подношење пријаве на Јавни позив за провођење стандардизоване услуге менторинга за микро, мала и средња предузећа**

Садржај

[1. ОСНОВНЕ ИНФОРМАЦИЈЕ 2](#_Toc511980166)

[2. ПРАВНИ ОКВИР 3](#_Toc511980167)

[3. ТЕРМИНИ 3](#_Toc511980168)

[4. ЦИЉЕВИ ПРОГРАМА 4](#_Toc511980169)

[4.1. Општи циљ/ циљеви 4](#_Toc511980170)

[4.2. Специфични циљ/ циљеви и очекивани резултати 4](#_Toc511980171)

[5. РАСПОЛОЖИВА ФИНАНСИЈСКА СРЕДСТВА 4](#_Toc511980172)

[6. ТРАЈАЊЕ 4](#_Toc511980173)

[7. УСЛОВИ ЗА ПОДНОСИОЦА ПРИЈАВА 4](#_Toc511980174)

[8. ПРОЦЕДУРА СПРОВОЂЕЊА УСЛУГЕ 5](#_Toc511980175)

[9. НАЧИН ПРИЈАВЉИВАЊА 6](#_Toc511980176)

[9.1. Документација која се доставља 6](#_Toc511980177)

[9.2. Мјесто и рок за достављање документације 6](#_Toc511980178)

[10. Оцјена и критерији за избор корисника услуга менторинга 7](#_Toc511980179)

[11. Провјера формалне исправности поднијетих пријава 7](#_Toc511980180)

[11.1. Доношење одлуке о резултатима Јавног позива 7](#_Toc511980181)

[11.2. Поступак по приговору 8](#_Toc511980182)

[11.3. Закључивање уговора 8](#_Toc511980183)

[11.4. Динамика преноса средстава Агенције 8](#_Toc511980184)

[11.5. Документацијa која се подноси након реализације пројектних активности 8](#_Toc511980185)

# ОСНОВНЕ ИНФОРМАЦИЈЕ

Овим Упутством уређује се поступак реализације стандардизоване услуге менторинга, коју Агенција проводи у оквиру пројекта „Успостављање и промоција менторинг услуга за мала и средња предузећа на Западном Балкану (фаза 2)“, а у складу са Стратегијом развоја малих и средњих предузећа Републике Српске 2016. – 2020. година и Програмом рада Републичке агенције за развој малих и средњих предузећа за 2018. годину. Стандардизовани сет услуга (ССУ) за микро, мала и средња предузећа у 2018. години реализује се преко локалних развојних агенција (ЛРА) и јединица локалних самоуправа (ЈЛС), које имају своје сертификоване менторе.

**Менторинг је** свеобухватан и релативно дуг процес подршке предузећима која се налазе у пресудном тренутку за развој или опстанак. Представља заједнички рад ментора и предузећа у циљу превазилажења тренутне ситуације и налажењанајповољнијих рјешења за будуће пословање. Кроз овај приступ, предузећа ће примити равномјерну, временски распоређену континуирану подршку, ради постизања што бољих резултата. Јапанска искуства у обављању менторинга су показала да су ефекти оваквог вида савјетовањадалеко већи од повремених и краткорочних савјета.

**Процес менторинга** одвија се према методологији Агенције, развијеној у сарадњи са Јапанском агенцијом за међународну сарадњу (JICA). Методологија одређује кораке у процесу у оквиру којег стручно лице-ментор,у директном контакту и раду са власником и/или одговорним лицем предузећа, односно управом, проводи одређени број сати (највише до 50 сати по кориснику) и то у просторијама корисника (не мање од 75%од укупног броја предвиђених сати). Власник и/или одговорно лице, односно управаи ментор заједно проучавају актуелно пословање, разлоге тренутних проблема или сметње за даљи развој, најважније потенцијале за раст, те на основу констатованог стања ментор и корисник менторинг услуге припремају план/пројекат развоја.

Методологија стандардизоване услуге менторинга јасно дефинише све кораке и активности у реализацији менторинга (урављање шемом, рад на терену, број посјета, активности у оквирусваке посјете, вријеме предвиђено за припрему плана и извјештавање) и то кроз водиче: Општи водич за менторинг, Водич за менторинг за почетнике и Водич за менторинг зрелих предузећа.

**Менторинг чини скуп сљедећих услуга:**

* „Дијагноза“ тренутне ситуације у предузећу;
* Помоћ приликом припремања развојних активности, планова и пројеката како би се достигли циљеви предузећа;
* Савјетовање и координација за приступање фондовима, новим технологијама;
* Консултантске услуге и друго, како би се подстакао развој и унапређење пословања;
* Помоћ за припремање кредитних апликација за банке и програме подршке за МСП;
* Помоћ у проналажењу пословних партнера и других потребних информација;
* Савјетовање;
* Обука;
* Упућивање на одговарајуће специјализоване консултанте.

Услуга се односи на бесплатан менторинг за новооснована микро, мала и средња предузећа која послују до три године и зрела предузећа са пословањем дужим од 3 године, а која се налазе у критичном тренутку за њихов даљи развој или опстанак на тржишту.

**Заинтересовани кандидати подносе пријаву у двије категорије:**

* Новооснована мала и средња предузећа - не старија од 3 године од дана објављивања Јавног позива;
* Мала и средња предузећа - старија од 3 године.

# ПРАВНИ ОКВИР

Активности Републичке агенције за развој малих и средњих предузећа (Агенција) предвиђене Програмом рада са финансијским планом за 2018. годину (у даљем тексту: Програм), биће усмјерене на извршење задатака који су у надлежности Агенције, а који су прописани Законом о развоју малих и средњих предузећа („Службени гласник Републике Српске“ бр. 50/13), Стратегијом развоја малих и средњих предузећа Републике Српске за период 2016.-2020. година,као иосталим стратешким документима Владе Републике Српске у којима је Агенција наведена као носилац одређених активности које се односе на област малих и средњих предузећа (МСП).

# ТЕРМИНИ

|  |  |
| --- | --- |
| **Корисници** | Микро, мала и средња предузећа која имају користи од пројекта, односно Подносиоци пријава, Одабрани корисници и Крајњи корисници. |
| **Подносилац пријаве** | Микро, мала и средња предузећа. |
| **Одабрани корисник** | Подносилац пријаве чија је пријава одобрена за пружање услуге менторинга. |
| **Крајњи корисници** | МСП која ће имати директан позитиван ефекат од пружене услуге менторинга на нивоу специфичних циљева и резултата. |
| **Мала предузећа** | Правна лица која испуњавају сљедеће критеријуме:* Запошљавају мање од 50 радника(микро предузећа која запошљавају до 10 радника)
* Укупан годишњи приход мањи од 2 000 000 КМ
* Просјечна вриједност пословне имовине на крају пословне године износи мање од 1 000 000 КМ.
 |
| **Средња предузећа** | Правна лица која испуњавају сљедеће критеријуме:* Запошљавају од 50 до 250 радника
* Укупан годишњи приход од 2 000 000 КМ до 8 000 000 КМ
* Просјечна вриједност пословне имовине на крају пословне године износи мање од 4 000 000 КМ.
 |
| **Благовремена пријава** | Пријава која је поднијета од стране Подносиоца пријаве у року одређеном у Јавном позиву. |

# ЦИЉЕВИ ПРОГРАМА

# Општи циљ/ циљеви

Циљ пружања стандардизоване услуге менторинга јеподршка несметаном развоју и смањењу броја неуспјешних предузећа, кроз пружање свеобухватне и благовремене подршке корисницима.

# Специфични циљ/ циљеви и очекивани резултати

|  |  |
| --- | --- |
| **Специфични циљеви** | **Резултати** |
| 1. Побољшање перформанси предузећа које утичу на пословни резултат
 | * 1. Повећани приходи код корисника менторинга
	2. Олакшан приступ тржиштима
	3. Смањење броја неуспјешних предузећа
 |
| 1. Успостављено повезивање МСП са пружаоцима специјализованих услуга
 | * 1. Повећан број кориштених специјализованих услуга
 |
| 1. ИнформисањеМСП о програмима подршке које пружају Владине институције и донаторски пројекти
 | 3.1 Повећан број пријава по јавним позивима за подршку МСП |

# РАСПОЛОЖИВА ФИНАНСИЈСКА СРЕДСТВА

Укупан буџет за пружање стандардизоване услуге менторинга у 2018. години по једном предузећу у нето износу јемаксимално **1 000 конвертибилних марака. Средства обезбјеђује Агенција, а додјељују се менторима које су кандидовале локалне развојне агенције или јединице локалне самоуправе, а који ће бити ангажовани за бесплатан менторинг корисника услуге - изабрана предузећа.** За пружање услуге менторинга предвиђен је износ од **20 конвертибилних марака по сату са максимално могућих 50 сати ангажовања**.

# ТРАЈАЊЕ

Крајњи рок за завршетак пружања стандардизоване услуге менторинга је 31. децембар 2018. године.

# УСЛОВИ ЗА ПОДНОШЕЊЕ ПРИЈАВА

Право учешћа на јавном позиву за пружање услуга менторинга имају:

1. Микро, мала и средња предузећа која испуњавају сљедеће услове:
* Регистровани су на територији Републике Српске;
* Имају измирене обавезе по основу пореза и доприноса;
* Не обављају дјелатност у оквиру војне индустрије и не организују игре на срећу/лутрију.

Агенција ће одбацити пријаву уколико током процеса оцјене, селекције и уговарања утврди да је Подносилац пријаве:

* у сукобу интереса;
* дао лажне информације или није дао све потребне информације које је Агенција захтијевала, а које представљају услов за учешће на Јавном позиву.

# ПРОЦЕДУРА СПРОВОЂЕЊА УСЛУГЕ

Агенција расписује Јавни позиву оквиру пројекта„Успостављање и промоција менторинг услуга за мала и средња предузећа на Западном Балкану (фаза 2)“, а у складу са Стратегијом развоја малих и средњих предузећа Републике Српске 2016. – 2020. година и Програмом рада са финансијским планом Републичке агенције за развој малих и средњих предузећа за 2018. годину.Јавни позив садржи основне информације о пружању стандардизоване услуге меторинга, услове за подношење пријаве, мјесто подношења пријаве, као и остале релевантне информације. Пријаве са пратећом документацијом подносе се Агенцији. Овим упутством препоручује се да приликом процјене броја потребних сати, ментори имају у виду сљедеће:

* број сати по кориснику дефинише се највише у трајању до 50 сати;
* потенцијалним новооснованим предузећима (не старијима од 3 године од дана објављивања Јавног позива), препоручени број сати је 25;
* предност приликом одређивања максималног броја менторинг сати требало би да имају потенцијални корисници који нису имали позитивно пословање у претходној години.

Комисија за евалуацију, коју рјешењем формира директор Агенције, а чији састав чине 3 члана представникаАгенције, који разматрају поднијете листе потенцијалних корисника менторинга, контролише исправностдостављене документације и припрема приједлог одлуке о коначном избору пријављених предузећа, најкасније три недеље од дана затварања Јавног позива. У поступку одлучивања Комисија за евалуацију може за формално исправне и оправдане захтјеве за менторинг, за које процијени да је потребно унапређење, да затражи додатну документацију од Подносиоца пријаве.

Комисија за евалуацију предлаже, док директор Агенције доноси Одлуку о резултатима јавног позива. Након донесене одлуке, Агенција обавјештава све Подносиоце пријава о донијетој одлуци.

Агенција закључује уговор о регулисању међусобних односа са сваким од Одабраних корисника стандардизоване услуге менторинга.

Ментори пружају стандардизовану услугу менторинга Одабраном кориснику (највише до 50 сати менторинга по Одабраном кориснику).

# НАЧИН ПРИЈАВЉИВАЊА

# Документација која се доставља

Скенирана документација у ПДФ формату која се обавезно доставља приликом пријављивања на Јавни позив:

1. **За новооснованапредузећа, не старија од 3 године од дана објављивања јавног позива:**
	1. Попуњена пријава;
	2. Извод из судског регистра не старији од 90 дана (оргинал или овјерена копија);
	3. Пореско увјерење о измиреним обавезама по основу јавних прихода из Пореске управе Републике Српске, не старије од 30 дана;
	4. Биланс стања, биланс успјеха,за које овлаштено лице из предузећа мора дати писану изјаву да је сваки од оригиналних докумената вјеродостојан и једнак скенираномпримјерку који је достављен Агенцији на коначну обраду (изјава потписана и овјерена печатом пословног субјекта);
	5. Oбавјештење о разврставању по дјелатностима Републичког завода за статистику(оригинал или овјерена копија).

Напомена: Документацију под тачком 1.3 и 1.4 нису обавезна да доставе предузећа регистрована у 2018. години. Умјесто ових докумената, предузећа која су регистрована у 2018 години, треба да доставе упрошћен пословни план за 2018. годину.

1. **За зрела предузећа –старија од 3 године:**
	1. Попуњена пријава;
	2. Извод из судског регистра не старији од 90 дана (оргинал или овјерена копија);
	3. Пореско увјерење о измиреним обавезама по основу јавних прихода из Пореске управе Републике Српске, не старије од 30 дана (оргинал или овјерена копија);
	4. Биланс стања, биланс успјеха, за које овлаштено лице из предузећа мора дати писану изјаву да је сваки од оригиналних докумената вјеродостојан и једнак примјерку који је достављен Агенцији на коначну обраду (изјава потписана и овјерена печатом пословног субјекта);
	5. Oбавјештење о разврставању по дјелатностима Републичког завода за статистику(оригинал или овјерена копија).

Агенција задржава право да, уколико је потребно, затражи додатну документацију од Подносиоца пријаве, али само за комплетне достављене пријаве.

# Мјесто и рок за достављање документације

Пријаве, потписане од стране овлашћеног лица и печатиране, са свим пратећим обрасцима и документацијом, подносесе искључиво електронским путем, скениране у ПДФ формату на мејл адресу:mentoring@rars-msp.org, са назнаком: **Пријава на јавни позив за добијање услуге менторингa у 2018. години.**

Само ће благовремене и потпуне пријаве бити разматране.

Након извршене евалуације, кандидати који буду задовољили критеријуме и уђу у ужи избор, треба да доставе тражену документацију (оригинал или овјерену копију) у затвореној коверти на сљедећу адресу:

**Републичка агенција за развој малихи средњих предузећа,**

**Саве Мркаља 16/4, 78 000 Бања Лука**

**Јавни позив је отворен од 23. априла до 01. јуна 2018. године до 24 часа.**

# Оцјена и критеријуми за избор корисника услуга менторинга

Након провјере испуњености формалних услова пријаве, Комисија за евалуацију формирана у Агенцији врши оцјену и избор корисника услуге према сљедећим критеријумима:

1. Врсте дјелатности (поредане опадајућим низом вриједности оцјењивања: прерађивачка дјелатност; услуге; трговина и остало) (максимално 10 бодова)
2. Број запослених (поредане опадајућим низом вриједности оцјењивања: више од 10 запослених; 5-9 запослених и 1-4 запослена) (максимално 10 бодова)
3. Опис очекивања од менторинга (јасноћа описа очекивања и оцјена изводљивости менторинг услуге), (максимално 20 бодова)

# Провјера формалне исправности поднијетих пријава

Поднијета пријава мора бити благовремена, потпуна и допуштена.

Приликом административне провјере, Комисија за евалуацију провјераваће да ли су задовољени сви критеријуми наведени у Јавном позиву и Упутству. Након обраде пријава од стране ментора, директор Агенције (на одговарајућем обрасцу који је дио обавезне документације) својим потписом верификује:

1. Листу потенцијалних корисника менторинга са препорученим бројем сати и
2. Образложење зашто се, након провјере испуњености формалних услова пријаве, Подносилац пријаве не препоручује за менторинг.

Комисија за евалуацију, коју формира директор Агенције, у поступку селекције поднијетих пријава и избора корисника услуге менторинга, разматра поднијете листе потенцијалних корисника менторинга, контролише исправност достављене документације и утврђује да ли су пријаве благовремене, потпуне и допуштене.

# Доношење одлуке о резултатима Јавног позива

Комисија за евалуацију сачињава финалану оцјену и припрема приједлог Одлуке директору Агенције. Директор Агенције доноси коначну одлуку о поднијетој пријави, затим се обавјештавају сви Подносиоци пријава у року од 15 дана од дана доношења одлуке.

Комисија коју формира директор Агенције,у поступку селекције поднијетих пријава и избора корисника менторинг програма, поступа на сљедећи начин:

* Ако пријава није поднијета у року предвиђеном Јавним позивом, Комисија је одбацује као неблаговремену и о томе обавјештава Подносиоца пријавеу року од 15 раднихдана од даназавршетка конкурса;
* Ако уз пријаву нису поднијетисви потребни документи предвиђениЈавним позивом, Комисија је одбацује као непотпуну и о томе обавјештава Подносиоца пријаве у року од 15 раднихдана од дана завршетка конкурса;
* АкоПодносилац пријаве не испуњава условепрописанеЈавним позивом, Комисија одбацује пријавукао недопуштену и о томе обавјештава Подносиоца пријаве у року од 15 раднихдана од даназавршетка конкурса;
* Подносиоцу пријаве која је благовремена, потпуна и допуштена, Комисија достављаобразложено обавјештење о одобравању или одбијању захтјева у року од 15 раднихданаод дана завршетка конкурса.

Агенција закључује уговор о регулисању међусобних односа са локалним развојним агенцијама (ЛРА)/ јединицама локалне самоуправе (ЈЛС) и одабраним корисником.

# Поступак по приговору

Подносиоци пријава имају право приговора на одлуку директора Агенције. Приговор се подноси у року од 8 дана од дана пријема образложеног обавјештења. Директор Агенције сазива Комисију за евалуацију и заједно одлучују о приговору у року од 15 данаод пријема приговора.

# Закључивање уговора

Уговором између Агенције, локалних развојних агенција (ЛРА)/јединица локалне самоуправе (ЈЛС) и Одабраног корисника прецизирају се сва права и обавезе за вријеме пружања стандардизоване услуге менторинга.

# Динамика преноса средстава Агенције

Агенција врши исплату за пружање ове услуге у првом обрачунском мјесецунакон комплетно пружене услуге менторинга предузећу, односно након провјере и верификације коначних менторинг извјештаја од стране Комисије за евалуацију.

# Документација која се подноси након реализације пројектних активности

Након пружене стандардизоване услуге менторинга, за сваког појединачног корисника, ментори припремају коначни менторинг извјештај који се након попуњавања, у штампаној верзији достављају Комисији.

Комисија за евалуацију разматра коначни менторинг извјештај и одобрава плаћање трошкова пружања услуге менторинга у складу са Стратегијом развоја малих и средњих предузећа Републике Српске 2016. – 2020. година и Програмом рада Републичке агенције за развој малих и средњих предузећа за 2018. годину.